recursal/SuperWikiNEXT-32B huggingface dataset:
**Paleet** er en innvendig byarkade i Oslo åpnet i 1990. Det er eid av KLP Eiendom. Det sto ferdig høsten 1990 som resultat av fornyelsen av Karl Johan-kvartalet etter en strid om bevaring eller «sanering» gjennom mange år. Det ble til slutt vedtatt å bevare gårdene langs Karl Johans gate, men under prosjekteringen ble flere av dem likevel revet, og bare fasadene ble bevart som skjermer foran et nybygg gjennom flere tidligere eiendommer.

Av gårdene som inngår i byarkaden er blant annet Karl Johans gate 37, som har gitt navn til Paleet. Gården ble opprinnelig bygget i 1869 av grosserer og rittmester Thorvald Meyer etter brannen i 1867, og ble regnet som datidens flotteste «bypalé». Paleet kostet Meyer 24 700 speciedaler i 1869. I 1910 overtok Oslo Handelsstands Forening Karl Johans gate 37 etter Thorvald Meyers dødsbo. Oslo Handelsstands Forening (OHF) holder fortsatt til her.

Hovedinngangen til Paleet er i Karl Johans gate 39, den eldste originale fasaden i Karl Johans gate. Bygningen dateres opprinnelig til 1844. Karl Johans gate 41 og 43 ble revet på 1980-tallet, men gjenoppbygget der fasadene er identiske med de opprinnelige fasadene fra 1840-tallet.

Paleet Oslo må ikke forveksles med Christian Ankers bygård fra 1744, senere landets kongebolig, som inntil brannen i 1942 lå på eiendommen Fred. Olsens gate 6 ved Paléhagen.

Paleet Oslo ble åpnet første gang 5. september 1990, og reåpnet 3. september 2014 etter 15 måneders total renovering og oppussing.

Paleet Oslo ligger i Karl Johans gate 37, 39, 41 og 43.

Eksterne lenker
---------------

* Paleet

|  |  |
| --- | --- |
| Oppslagsverk/autoritetsdata | Oslo Byleksikon **·** Riksantikvaren kulturminne
 |
**Paleokonservatisme** (dannet av de greske ordene *paleo-*, «gammel», *konservativ*, «som ønsker å bevare», og *isme*, etterledd for å danne substantiv av verb) er en retning innenfor amerikansk konservatisme. Retningen oppstod i USA i 1970- og 1980-årene som en reaksjon på nykonservatismen. Paleokonservative anser seg for å tilhøre en mer «klassisk» og autentisk konservativ tradisjon enn de nykonservative. Blant nykonservative fra 1950- og 1960-årene finnes en del synspunkter som ligger tett opptil de paleokonservative, men de skiller seg klart ut i synet på krigføring og økonomisk politikk. Det største, rendyrkede paleokonservative partiet i USA i dag er Konstitusjonspartiet.

Begrepet ble første gang brukt i sin nåværende betydning av professor Paul Gottfried i 1980-årene, men hadde tidligere blitt brukt om konservative og tradisjonalistiske katolikker og sørstatsfolk som ble antikommunister under den kalde krigen. Paleokonservatismen vektlegger tradisjon, en begrenset statsmakt, sivilsamfunnet, antikolonialisme, antiføderalisme og kritikk av storkapitalens makt i nærings- og samfunnsliv, sammen med en religiøs, regional, nasjonal og vestlig identitet. Paleokonservative er særlig uenige i de nykonservatives støtte til militær intervensjon, innvandring, kvotering og utviklingshjelp. De kritiserer også offentlige velferdsordninger og europeisk sosialdemokrati.

Paleokonservative tanker har især blitt utviklet gjennom Rockford Institutes *A Magazine of American Culture*. Pat Buchanan ble sterkt påvirket av artikler herfra, og bidro til opprettelsen av nok et paleokonservativt tidsskrift, *The American Conservative*.

Referanser
----------

1. ↑  Woltermann, Chris (1993). «What is Paleoconservatism?». *Telos* **(engelsk)** (3): 9–20.
2. ↑  McDonald, William Wesley (1999). «Russell Kirk and the Prospects for Conservatism». *Humanitas* **(engelsk)** (1): 56–76.
3. 1 2 3  Gottfried, Paul (2006). «Paleoconservatism». I Frohnen, Bruce; Beer, Jeremy; Nelson, Jeffery O. *American Conservatism: An Encyclopedia* **(engelsk)**. Intercollegiate Studies Institute. ISBN 1-932236-43-0. CS1-vedlikehold: Flere navn: redaktørliste (link)
4. ↑  Scotchie, Joseph, red. (1999). *The Paleoconservatives: New Voices of the Old Right* **(engelsk)**. Transaction Publishers. ISBN 1-56000-427-4.
5. ↑  Gottfried, Paul (1993). *The Conservative Movement* **(engelsk)**. Twayne Publishers. ISBN 0-8057-9749-1.
6. ↑  Francis, Samuel (16. desember 2002). «The Paleo Persuasion». *The American Conservative* **(engelsk)**. Besøkt 6. juni 2012.

Portal: Konservatisme

|  |  |
| --- | --- |
| Oppslagsverk/autoritetsdata | Encyclopædia Britannica
 |
**か** i hiragana og **カ** i katakana er tegn av japansk kana som hver representerer en mora. Tegnet blir romanisert som *ka*. Uttalen (hør hjelp•info) av か/カ ligger veldig nær *ka* på norsk. I gojūon-tabellen opptar den sjetteplass, ved siden av き *ki*.

Herkomst
--------

Både か og カ stammer fra den kursiverte sōsho-stilen av kanji-tegnet 加.

Varianter
---------

Disse to typer kana kan bli modifisert med *dakuten*, til が i hiragana, ガ i katakana – og dermed også Hepburn-romanisert til *ga*.

*Handakuten*-tegnet ゜ finnes sjelden sammen med *ka* i skriftlig japansk. Tegnet blir imidlertid ofte brukt av lingvister for å antyde den nasale uttalen [ŋa].

Bruk i japansk grammatikk
-------------------------

か [ka] er den hyppigst brukte spørrepartikkelen. Den blir også brukt for å skille ulike valgmuligheter.

が [ga] blir brukt for å markere kasusen nominativ – men ikke alltid subjektet – i en setning.

Rekkefølge på strøkene
----------------------

|  |
| --- |
|  |

**Hiragana か** blir skrevet med tre strøk:

1. En horisontal linje som bøyer seg og ender i en krok mot venstre.
2. En bøyd vertikal linje som krysser den første linjen.
3. Et kort aksent-aktig strøk til høyre for resten av tegnet.

**Katakana カ** blir skrevet med to strøk:

1. En horisontal linje som snur og ender i en krok mot venstre.
2. En kurvet vertikal linje mot venstre som krysser den første linjen.
**Paleoøkologi** er læren om økologien i fortiden og rekonstruksjonen av tidligere økosystem, om samspill mellom organismer og deres omgivelser slik det var før. Det finnes flest bevarte rester fra kvartærtiden, altså fra de siste par millioner årene, og det er derfor særlig disse som blir undersøkt. Vitenskapen er knyttet til biologi, geologi, kjemi, arkeologi og flere andre disipliner, og brukes til å oppnå høyere forståelse for naturlige så vel som menneskeskapte endringer i flora og fauna over tid.

Gjennom å måle ulike fenomen som man vet blir påvirket av en årsak (en «proxy»), kan man modellere fenomenene som var årsaken til dette, i tid og rom. For eksempel kan man hvor mye trær har vokst gi en god indikasjon på hvordan temperatur og luftfuktighet har vært, mengde kull og pollen i innsjøer og myr på om det har vært henholdsvis skogbranner og mye vegetasjon, og isotoper av oksygen funnet i koraller, trær, innsjøer, havvann og iskjerneprøver på temperatur og mengde is.

Etymologi
---------

Ordet paleoøkologi kommer fra *paleo-*, fra gammelgresk for «gammel», og *økologi*.

Referanser
----------

1. ↑  «Paleoecology: a window into the past». Science Education Resource Center, Carleton College. Besøkt 16. september 2020.
2. ↑  NAOB: «paleoøkologi»

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Paleokhοra** (gresk: Παλαιόχωρα eller Παλιόχωρα) er en liten by på sørkysten av den greske øya Kretas vestlige del. Stedet er lokalisert 77 km sør for Khaniá på sørvestkysten av Kreta og innehar en liten halvøy som er 400 meter lang og 700 meter bred. Byen er plassert langs en 11 km lang kystlinje mot det libyske havet. Den er hovedsetet i kommunen Kantanos-Selino og har en befolkning på 2 213 fastboende (2001). Den fremste næringsvegen er turisme.

Paleokhοra er bygd på ruinene av den historisk doriske byen Kalamydi. I slaget om Kreta under den andre verdenskrig var byen skueplass for kampene mellom motorsykkeltropper fra den 95. tyske oppklaringsbataljon og det åttende greske regiment med deltagende grupper fra det kretiske gendarmeriet.

Økonomi
-------

Paleokhοras økonomi er basert på turisme og jordbruk, hovedsakelig tomater kultivert i drivhus og olivenolje. Det er et avslappet feriested siden tidlig på 1970-tallet da det var populært blant vestlige hippier.

Paleokhοra har krystallklart vann, godt organiserte strender og små, vakre og isolerte ankerplasser. Det er en rekke hoteller, restauranter, tavernaer, kafeer og barer. Det finnes bank, postkontor, en helsestasjon, tannleger, apotek, politistasjon, kystvakt og mange butikker. Ferger knytter Paleokhοra til Sougia, Agia Roumeli, Loutro, Chora Sfakion, og Gavdos.

Lokale attraksjoner er rikelige mengder av villblomster om våren, muligheten til å se venetiansk og bysantinske veggmalerier i en del av de lokale kirkene, særlig Anidri og Voutas, og et museum i byen dedikert kretisk historie og arkeologi. Den nærliggende landsbyen Azogires, 5 km unna, inneholder et museum for området foruten også et nå tomt kloster for de 99 hellige fedre.

Fra Paleokhóra
--------------

* Utsikt over Paleokhóra.Utsikt over Paleokhóra.
* Kuppelen på et kapell.Kuppelen på et kapell.
* Taverna ved havnen. Foto: Frode Inge HellandTaverna ved havnen. Foto: Frode Inge Helland
* Hus ved havnen. Foto: Frode Inge HellandHus ved havnen. Foto: Frode Inge Helland
* Den indre stranden. Foto: Frode Inge HellandDen indre stranden. Foto: Frode Inge Helland
* Gateparti. Foto: Frode Inge HellandGateparti. Foto: Frode Inge Helland
* Innbyggere i samtale. Foto: Frode Inge HellandInnbyggere i samtale. Foto: Frode Inge Helland

Referanser
----------

1. ↑   Detaljert resultat av folketelling 2001 Arkivert 31. januar 2013 hos Wayback Machine. PDF (gresk og engelsk)

Eksterne lenker
---------------

* Paleochora Tourist Information Directory

|  |  |
| --- | --- |
| Oppslagsverk/autoritetsdata | GeoNames
 |
Birger Smith-Sørensen
**Smith-Sørensens Tankrederi** var et norsk rederi etablert i Arendal i 1930. Rederiet holdt til på Brattekleiv. Rederiet ble opprettet av Søren Hans Smith-Sørensen ved kjøpet av mt O.B Sørensen. Skipet var oppkalt etter hans far, Ole Bertinus Sørensen. Søren Hans Smith-Sørensen hadde tidligere drevet rederivirksomhet sammen med faren.

Smith-Sørensen hadde ingen barn, men overlot ledelsen av rederiet til sine forstersønner Anders B Smith-Krøger, Hans Magnus Smith-Gunvaldsen og Birger Smith-Sørensen på 1960-tallet.

Arkiv
-----

Arkivmateriale etter Smith-Sørensens Tankrederi befinner seg på seg ved Kuben i Arendal. Arkivet omfatter materiale knyttet til D/S Heron, M/T Ora, M/T Orion og M/T O.B. Sørensen. Arkivmaterialet strekker seg over 1930 til 1950-åra og omfatter korrespondanse knyttet til de ulike skipene, deks og maskinbøker, samt skipstegninger.

Referanser
----------

1. ↑  Sørlandske tankeventyr, *Avtrykk*, 20.04.2016
2. ↑  O.B Sørensen & co, på *www.skipet.no*, 20.05.2015

Eksterne lenker
---------------

* (no) Arkiv etter Smith-Sørensens Tankrederi på Arkivportalen
***O'Malley of the Mounted*** er en amerikansk stumfilm fra 1921, regissert av Lambert Hillyer.

Handling
--------

O'Malley som er medlem av Royal Canadian Mounted Police får i oppdrag å arrestere en morder. Forkledd som en cowboy deltar O'Malley på en rodeo, hvor han tror at en gruppe fredløse - inkludert den påståtte morderen - også skal opptre. Han følger etter dem til gjemmestedet deres i fjellet, og raner deretter en bank for å innbyde seg hos gjengen. I mellomtiden blir O'Malley forelsket i Rose Lanier, som lager mat til gjengen. Roses bror, Bud, er den påståtte morderen som O'Malley har fått i oppdrag å arrestere. Når lederen av gjengen, Red Jaeger, gjør uønskede fremskritt mot Rose, slår O'Malley ham ned. Jaeger bestemmer seg for å forråde gjengen, og kontakter i all hemmelighet den lokale lensmannen. Der oppdager han imidlertid at alle de stjålne pengene, fra en bank som O'Malley visstnok skal ha ranet, har blitt returnert.

Jager viser beviser han finner på at O'Malley faktisk jobber undercover for resten av gjengen, og de binder fast O'Malley til et tre. De planlegger å henrette ham ved daggry. Men Rose gir i all hemmelighet O'Malley en kniv, slik at han kan rømme sammen med henne og broren hennes. Mens de tre er på flukt, oppdager O'Malley den egentlig grunnen til at Bud hadde drept en mann: fordi denne madden tidligere hadde gjort Rose urett. Senere legger O'Malley igjen en beskjed som forteller Rose og Lanier hvem han egentlig er. Han informerer dem også om at han er på vei tilbake til stillingen sin for å trekke seg fra denne jobben. Men han ønsker deretter å komme tilbake til Rose, hvis hun er villig til å vente på ham.

Skuespillere
------------

* William S. Hart som O'Malley
* Eva Novak som Rose Lanier
* Leo Willis som Red Jaeger
* Alfred Allen som Judson
* Bert Sprotte
* Antrim Short som Bud Lanier

Referanser
----------

1. ↑  «Silent Era : Progressive Silent Film List». *www.silentera.com*. Besøkt 6. juni 2023.
2. ↑  «Now or Never (1921)» **(engelsk)**. Besøkt 6. juni 2023.

Eksterne lenker
---------------

* (en) *O'Malley of the Mounted* på Internet Movie Database Rediger på Wikidata

* (sv) *O'Malley of the Mounted* i Svensk Filmdatabas Rediger på Wikidata

* (en) *O'Malley of the Mounted* på AllMovie Rediger på Wikidata

* (en) *O'Malley of the Mounted* på American Film Institute Rediger på Wikidata

* (en) *O'Malley of the Mounted* på Silent Era Rediger på Wikidata
**Kaare Bergh**  (født 7. april 1958 i Oslo) er en norsk tidligere fotballspiller, bokser og ishockeyspiller.

Bergh spite både fotball og ishockey. Han var mitdbanespiller for fotballklubben Lambertseter Idrettsforening og til juniorlaget til Vålerengen. Men Bergh er mest kjent for å ha spilt ishockey på Manglerud, Bergh spilte løper gjennom 1980 tallet for Manglerud, Lambertseter Hockeyklubb og Vålerengen. Bergh ble Norgesmester i 1985 for Vålerengen. I 1990 ble han kaptein for LM-90. Berg spilte også målvakt for Ski Idrettslag i 1. divisjon ishockey for menn. Bergh drev også med boksing, han fikk noen junior landskamper for Norge som 19 åring.

Referanser
----------

1. ↑  «Kaare Bergh tallete fra Tøyen». *www.klanen.no* **(norsk)**. Besøkt 3. mars 2021. [*død lenke*]
2. ↑  «Kaare Berg at eliteprospects.com». *www.eliteprospects.com* **(engelsk)**. Besøkt 3. mars 2021.
3. ↑  «at unitedforum». *www. unitedforum.no* **(norsk)**. Arkivert fra originalen 25. juni 2020. Besøkt 3. mars 2021.

Eksterne lenker
---------------

* (en) Kaare Bergh – Eliteprospects.com Rediger på Wikidata
Social- og Integrationsministeriet i Holmens Kanal med Forsvarsministeriet til venstre
**Social- og Integrationsministeriet** er et ministerium som står for den overordnede sosial-, integrasjons- og familiepolitiske innsats i Danmark. Ministeriet ble i sin nåværende form opprettet i 2010 som Socialministeriet ved utskillelse fra Indenrigs- og Socialministeriet. I 2011 ble det dessuten tilført saksforhold fra Ministeriet for Flygtninge, Indvandrere og Integration, som ble lagt ned. Videre fikk ministeriet mindre saksområder fra blant annet Justitsministeriet.

I 1918–1920 ledet minister Thorvald Stauning Indenrigsministeriets kontor for arbeider- og sosiale spørsmål.

Det første offisielle sosialministeriet ble opprettet 5. april 1920 med Jens Jensen som sosialminister. Det eksisterte dog kun én måned inntil 5. mai 1920, for med folketingsvalget etter påskekrisen i 1920 ble det dannet en ny regjering – med Niels Neergaard i spissen – uten et sosialministerium. Ved regjeringsskiftet 23. april 1924 ble Regjeringen Neergaard III avløst av den første sosialdemokratiske regjeringen, Regjeringen Thorvald Stauning I. Det første reelle sosialministeriet var en kjennsgjerning med redaktøren for *Social-Demokraten* Frederik Borgbjerg som sosialminister. Ministeriet Stauning I ble den 14. desember 1926 avløst av Regjeringen Madsen-Mygdal, som ikke opprettet noe sosialministerium, men i stedet et Ministerium for Sundhedsvæsenet. Etter valget i 1929 hvor Stauning igjen kom til makten, ble ministeriet gjenopprettet 30. april 1929. Det har siden eksistert som ministerium, men har dog adskillige ganger vært slått sammen med andre ministerier.

Arbejdsministeriet ble utskilt fra Socialministeriet, men ministeriene ble atter slått sammen i 1945–1947 og 1950–1953, og hadde helt frem til 1980-årene adresse samme sted.

I 2007 ble Socialministeriet nedlagt, og sosialpolitikken ble overført til Velfærdsministeriet, som i 2009 skiftet navn til Indenrigs- og Socialministeriet. Socialministeriet ble gjenopprettet som et selvstendig ministerium i 2010. I 2011 skiftet det navn til det nåværende.

Eksterne lenker
---------------

* Offisielt nettsted
***Smiles*** er en amerikansk stumfilm fra 1919, regissert av Arvid E. Gillstrom.

Handling
--------

Når faren deres blir meldt savnet ved fronten under første verdenskrig, blir Jane og Katherine sendt over hele landet til deres tante Lucille Forrest som bor i New Jersey. De to jentene klarer å smugle med seg hunden deres også. Tante Lucille er forelsket i løytnant Tom Hayes, men hun er irritert på ham etter at han sa opp kommisjonen sin ved utbruddet av krigen.

Lucille vet ikke at Tom i hemmelighet er medlem av U.S. Secret Service, og hun blir misunnelig på en kvinnelig spion som Tom er på jakt etter. Jane og Katherines rampete skøyerstreker hjelper etter hvert med å arrestere spionen og få tak i de hemmelige planene, samt få tante Lucille sammen med Tom igjen.

Skuespillere
------------

* Jane Lee som Jane
* Katherine Lee som Katherine
* Ethel Fleming som Lucille Forrest
* Val Paul som Tom Hayes
* Carmen Phillips som Madame Yelba
* Charles Arling som Wagner
* Katherine Griffith som en hushjelp

Referanser
----------

1. ↑  SMILES

Eksterne lenker
---------------

* (en) *Smiles* på Internet Movie Database Rediger på Wikidata

* (en) *Smiles* på AllMovie Rediger på Wikidata

* (en) *Smiles* på American Film Institute Rediger på Wikidata
**Alien Registration Act** eller **Smith Act** er en amerikansk lov som forbyr politisk arbeid med siktemål å omstyrte amerikanske myndigheter med vold. Loven påbyr også ikke-amerikanske statsborgere å registrere seg hos myndighetene. Loven har en strafferamme på 20 års fengsel. 

Loven har fått sitt navn etter den konservative demokraten Howard W. Smith fra Virginia, som fremma lovforslaget for kongressen. Loven ble vedtatt i 1940 og signert av president Franklin D. Roosevelt.

Loven er blitt brukt for å bekjempe organisasjoner og enkeltpersoner, i første rekke på venstresida. Med Smith Act som rettsgrunnlag ble i åra 1948 til 1956 126 amerikanske kommunister arrestert og stilt for retten. Av disse ble 93 dømt. I tillegg ble 169 andre såkalte undergravende elementer utvist og deportert fra USA.

I 1957 ble flere dommer avsagt i henhold til Smith Act av høyesterett kjent ukonstitusjonelle og oppheva. Selv om Smith Act ikke lenger er virksom, er den fortsatt gjeldende lov i USA.

Eksterne lenker
---------------

* Lovteksten
* Om rettssaker under Smith Act Arkivert 20. juli 2008 hos Wayback Machine.
* Drøfting av lovanvendelsen
* Dennis v United States (1951) USAs høyestesrett
* Dennis v. United States
* Yates v. United States (1957) USAs høyestesrett
* Yates v United States Dokumenter fra høysesteretts høringer

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Sobradinho-demningen** er en demning og et vannkraftverk i elven São Francisco i det østre Brasil. Ved demningen ligger byen Sobradinho. Installert kapasitet etter utbyggingen i 1979 var 1 050 MW totalt fordelt på seks turbiner. Arbeidet startet i 1973. Dette er det minste av fem store kraftverk i São Francisco-elva, og ligger i delstaten Bahia.

Reservoaret som dannes av oppdemmingen er det 12. største i verden, med 4 124 km² og 34,1 km³ vannvolum. Innsjøens lengde er 320 km, og største dybde 30 meter. Demningen er 41 meter høy, og totalt 12,5 kilometer lang. Demningen har en sluse som er 120 meter lang og 17 meter bred, med plass til å sikre betydelig godstransport videre oppover elven.

Det har vært protester mot utbyggingen, som gir en oversvømming av 4.124 km² og fører til flytting av minst 70.000 personer. I 2008 ble anlegget midlertidig okkupert av protesterende mennesker.

Referanser
----------

1. ↑   www.chesf.gov.br, besøkt 13. desember 2021[Hentet fra Wikidata]
2. ↑  Black, Maggie og Jannet King: *The Atlas of Water*, Earthscan 2009, side 58-59.

  


|  |  |
| --- | --- |
| Oppslagsverk/autoritetsdata | VIAF **·** GeoNames
 |

| * v
* d
* r
Demninger i São Francisco |
| --- |
| Três Marias **·** Sobradinho **·** Luiz Gonzaga **·** Paulo-Afonso **·** Xingó | Brasils flagg |
Soběslav II av Böhmen
**Soběslav II**, kalt *bøndenes fyrste* eller *bøndenes konge*, av huset Přemyslid, var hertug av Böhmen fra 1173 til 1179. Han var neste eldste sønn av hertug Soběslav I. Uten støtte fra adel eller keiser, støttet han seg på underklassen. 

I 1172 ble Fredrik hertug da hans far Vladislav II abdiserte. Keiser Fredrik Barbarossa sammen kalte en riksdag i Hermsdorf i september 1173 der hertug Fredrik ble avsatt og Oldrich, sønn av Soběslav I ble utpekt som hertug i hans sted. Oldrich frasa seg umiddelbart tronen til fordel for sin eldre bror Soběslav, som hadde sittet i fangenskap siden 1161. 

Soběslav utstedte et charter for Praha. I 1175 kom han imidlertid snart i strid med hertug Henrik II av Østerrike. Sommeren 1176 invaderte en hær ledet av hertug Konrad Ota av Znojmo områdene nord for Donau. Pave Alexander III bannlyste hertugen på grunn av plyndring av kirker i området. I 1177 grep keiseren inn og anerkjente Fredrik som hertug. Ved inngangen av 1179 var Soběslav fjernet fra makten. Han døde i eksil 29. januar 1180. Han hadde ingen arvinger i sitt ekteskap med Elisabeth, datter av Mieszko III av Polen.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** ISNI **·** NKC
 |
| Medaljeoversikt |
| --- |
| Konkurrerte for Nord-KoreaNord-Korea Nord-Korea |
|  i kunstløp: |
| Kunstløp Asiatiske vinterleker Asialekenes logo |
| Bronse | Sapporo 2017 |  Parløp  |
| Kunstløp Mesterskapet for fire kontinenter |
| Gull | Taipei 2018 |  Parløp  |
| Kunstløp Asian Figure Skating Trophy |
| Gull | Manila 2016 |  Parløp  |

**Kim Ju-sik** (født 25. september 1992 i Pyongyang) er en nordkoreansk kunstløper som konkurrerer i parløp. Hans partner er Ryom Tae-ok. Han representerte landet sitt i Vinter-OL 2018 i Pyeongchang, der han kom på 13.-plass i parløp sammen med Ryom.

Han begynte med kunstløp i 2001.

Idrettskarriere
---------------

Kim fikk bronse i parløp i det nordkoreanske mesterskapet i kunstløp i 2012. Han fikk gull i 2013, og bronse igjen i 2014.

### Sesongen 2015/16

I Mesterskapet for fire kontinenter 2016 (Four Continents Figure Skating Championships) kom han på sjuendeplass i parløp, sammen med Ryom Tae-ok. De kom på tredjeplass i Cup of Tyrol 2016 i Innsbruck, og vant Asian Figure Skating Trophy 2016.

### Sesongen 2016/17

Han vant parløp i det nordkoreanske mesterskapet i kunstløp 2017. I Asian Winter Games 2017 fikk han og Ryom bronse bak to kinesiske par. Dette var Nord-Koreas første medalje i Asian Winter Games noensinne. De deltok også i VM i kunstløp 2017, og kom der på 15.-plass.

### Sesongen 2017/18

I Mesterskapet for fire kontinenter 2018 kom Kim og Ryom på tredjeplass, bak to par fra USA; Tarah Kayne og Danny O'Shea vant dette mesterskapet. I Vinter-OL 2018 kom de på 13.-plass, med ny personlig rekord både i kortprogram (69,40) og friprogram (124,23), og dermed også sammenlagt (193,63).

Referanser
----------

1. 1 2 3  ISU Results - *Pairs - Tae Ok RYOM / Ju Sik KIM*, besøkt 25. februar 2018.
2. 1 2  «Athlete Profile - KIM Ju Sik». Pyeongchang2018.com. Arkivert fra originalen 28. februar 2018. Besøkt 25. februar 2018.
3. ↑  ISU Results - *ISU Four Continents Championships 2016*, besøkt 25. februar 2018.
4. ↑  Kirameki-ice.com - *冬季アジア札幌大会　フィギュアスケート　ペア*, besøkt 25. februar 2018.
5. ↑  Cosmopolitan - *9 Things to Know About Ryom Tae-ok and Kim Ju-sik, North Korea's Figure Skating Crowd Pleasers*, besøkt 25. februar 2018.
6. ↑  ISU Results - *ISU World Championships 2017*, besøkt 25. februar 2018.

Eksterne lenker
---------------

* (en) Kim Ju-sik – Olympedia Rediger på Wikidata

* (en) Kim Ju-sik – ISU Rediger på Wikidata

* (en) Kim Ju-sik – ISU Rediger på Wikidata

* (en) Kim Ju-sik – ISU Rediger på Wikidata
* (en) Profil hos Vinter-OL 2018 Arkivert 28. februar 2018 hos Wayback Machine.
**Promecothecini** er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Små til middelsstore, avlange skjoldbiller, mer eller mindre rødlige, dekkvingene ofte svarte, kan ha metallisk glans. Antennene er tynne og forholdsvis lange, hodet fremstrakt. Pronotum er tønneformet, betydelig smalere enn de jevnbrede dekkvingene, som er svært grovt og tett punkterte. Beina er tynne med noe utvidete føtter.

Levevis
-------

Larvene er bladminerere på en rekke ulike enfrøbladete planter, mest på palmer.

Utbredelse
----------

Slekten *Promecotheca* er utbredt i Sørøst-Asia og Oseania, slekten *Promecispa* finnes bare på Madagaskar.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Promecothecini** Chapuis, 1875
						* slekten *Promecispa* Weise, 1909
						* slekten *Promecotheca* Blanchard, 1853

Litteratur
----------

Eksterne lenker
---------------

* Hispines of the World - *Promecotheca*
* (en) *Promecothecini* hos ITIS Rediger på Wikidata

* (en) *Kategori:Promecothecini* – bilder, video eller lyd på Wikimedia Commons Rediger på Wikidata

* *Promecothecini* – detaljert informasjon på Wikispecies Rediger på Wikidata
Lørenskog mannskor på podiet i Lørenskog hus
**Lørenskog Mannskor** ble stiftet i Folkets Hus den 1. februar 1920 under navnet *Lørenskog Arbeiderpartis Mandskor*. Initiativtakerne var medlemmer i Lørenskog Arbeiderparti, og til å begynne med måtte koret gi sitt samtykke dersom personer som ikke var medlemmer av Arbeiderpartiet ville bli med i koret. Kravet om oppmøte på øvelsene var strengt, og allerede etter drøyt tre måneders virksomhet ble seks mann strøket fra medlemslistene på grunn av manglende oppmøte. Den politiske tilknytningen var omstridt, og på generalforsamlinga 1. oktober 1921 ønsket flertallet å løsrive koret fra politisk innflytelse. Korets navn ble endret til *Lørenskog Mandskor*, og partitilhørighet var etter dette ikke lenger noe krav for å bli tatt opp i koret.

Ved krigens slutt i 1945 var det 94 aktive sangere i koret, men ved 50-årsjubileet hadde medlemstallet sunket til 20. Fra 1980-tallet har antallet medlemmer ligget stabilt rundt 50, og i 2013 teller koret fortsatt 40 aktive.

De første åra leide koret øvelseslokaler flere steder, før det i 1930 kjøpte Bergstrøms verksted i Kjennveien 1, som etter hvert fikk navnet Sangerhallen. Dette var korets tilholdssted fram til 1963 og ga også støtet til Sangerhallens dameklubb. Fram til 1986 øvde koret stort sett i Brogården på Fjellhamar, men fra 1989 har Fjellhamar kirke vært fast øvingslokale.

Lørenskog Mannskor sto i flere år som arrangør av Akershus Sangerforbunds konserter, og siden 2004 har koret annet hvert år sammen med Lørenskog Damekor vært arrangør av Lørenskog Sangfestival. Et annet fast fellesinnslag med damekoret er adventskonserten i Fjellhamar kirke. Koret har også gjort suksess med allsangkonserter i Storstua.

Koret har et nært samarbeid med Lørenskog Damekor og har holdt konserter sammen med Trond Granlund og Bjelleklang. Til kommunens 100-årsjubileum i 2008 spilte koret inn CD-en/DVD-en *Vi jubler*, der tittelsporet var laget til jubileet. En annen av melodiene, «Losbylinna», hvor Trond Granlund var solist, gikk inn på Norsktoppen i januar 2008. Sangen kapret to førsteplasser og lå åtte uker på lista.

Dirigent for Lørenskog Mannskor er Kjetil Aamann.

Eksterne lenker
---------------

* Korets nettsted

|  |  |
| --- | --- |
| Oppslagsverk/autoritetsdata | VIAF
 |
**Melanie Roche** (født 9. november 1970 i Bankstown i New South Wales), australsk softballspiller som deltok i de olympiske leker 1996 i Atlanta, 2000 i Sydney, 2004 i Athen og 2008 i Beijing.

Roche vant en olympisk bronsemedalje i softball under sommer-OL 1996 i Atlanta. Hun var med på det australske laget som kom på tredjeplass i den første olympiske softballturneringen bak USA og Kina.

Fire år senere, under sommer-OL 2000 i Sydney vant hun en ny bronsemedalje med det australske softballdamelandslaget som kom på tredjeplass bak USA og Japan.

Hun var også med på sølvlaget under sommer-OL 2004 i Athen, de tapte finalen med 1-5 til USA og under OL 2008 i Beijing da Australia kom på tredjeplass.

OL-medaljer
-----------

* Sølv 2004 Hellas’ flagg Athen - Sølv i softball Australias flagg Australia
* Bronse 1996 USAs flagg Atlanta - Bronse i softball Australias flagg Australia
* Bronse 2000 Australias flagg Sydney - Bronse i softball Australias flagg Australia
* Bronse 2008 Kinas flagg Beijing - Bronse i softball Australias flagg Australia

Eksterne lenker
---------------

* (en) Melanie Roche – Olympedia Rediger på Wikidata

* (en) Melanie Roche – Sports-Reference (OL-resultater – arkivert) Rediger på Wikidata

* (en) Melanie Roche – Australian Olympic Committee Rediger på Wikidata
Culhwch ved kong Arthurs hoff, slik Arthur Gaskin tenkte seg det, 1901.
***Culhwch og Olwen*** (walisisk *Culhwch ac Olwen*) er en tekst fra walisisk mytologi som knytter seg til Arturmytene. Culhwch blir forhekset av sin stemor, slik at han bare kan elske Olwen. Culhwch får hjelp av kong Arthur, som er søskenbarnet hans, til å finne og vinne Olwen, datteren til kjempen Ysbaddaden. 

Fortellingen er fylt av detaljer med mytologis preg. Culhwch er muligens sønn av en svinegud, teksten er i alle fall full av referanser til walisisk villsvindyrkelse, særlig i skikkelse av guden Moccus. Overflodskjelen hos Ysbaddaden, som er hentet fra Irland, kan være et lån fra irsk mytologi hvor guden Dagda har en magisk gryte. 

Det meste av teksten består av to opplistinger: først av alle de vitner som Culhwch anroper når han ber Arthur om hjelp, og dernest alle de tingene Culhwch må få tak i for å bestå Ysbaddadens prøver og vinne Olwen. Mellom disse to listene er den reisen som Culhwch og seks av Arthurs menn legger ut på for å finne Olwen. Blant de oppgavene som Culhwch må utføre, er en kamp mot villsvinet Twrch Trwyth, en episode som også nevnes i *Historia Brittonum*. De må også berge Mabon ap Modron ut av hans fangenskap under vann. 

Teksten er den lengste prosafortellingen fra gammel walisisk litteratur, og kjent i fragmenter fra Llyfr Gwyn Rhydderch-manuskriptet fra ca 1350 og i sin helhet fra Llyfr coch Hergest-manuskriptet fra ca 1400. Den kan dateres til ca 1100, og er dermed en av de eldste tekstene om Arthur. Da Charlotte Guest i 1840-årene utga boken *Mabinogion*, tok hun ikke bare med de fire kjernefortellingene *De fire grenene av Mabinogi*, men også åtte andre walisiske middelalderfortellinger. *Culhwch og Olwen* en av disse åtte.

* Fortellingen er utgitt på norsk i antologien *Keltiske myter*, 2006.

Referanser
----------

1. ↑  Navnet betyr bokstavelig «svinesti», etter fødestedet hans
2. 1 2  Kilde for sitat og vurderinger er Jan Erik Rekdals innledning i *Keltiske myter*, 2006

Eksterne lenker
---------------

* bbc.co.uk – Wales – History
* 

|  |  |
| --- | --- |
| Wikisource | (en) Kilhwch and Olwen – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC
 |
**Ford Zephyr, Consul og Zodiac** (1950–72) er familiebiler fra britiske Ford.

**Mark I** (1950–56) kom i tre varianter, den minste med 4-sylindre ble kalt **Ford Consul**. Den mellomste var en litt forlenget 6-sylindret **Zephyr Six**, som i luksusutgave ble kalt **Zephyr Zodiac**. De ble laget i England og New Zealand, og kom som sedan, stasjonsvogn og cabriolet.

**Mark II** (1956–62) var noe større og hadde et modernisert design. Fra og med denne serien ble **Zodiac** et eget modellnavn.

**Mark III** (1962–66) Consul-navnet forsvant fra denne modellrekken, som ble omdøpt til **Zephyr 4**, mens den mest påkostede ble kalt bare **Zodiac**.

**Mark IV** (1966–72) var en helt nykonstruert bil, som på mange måter var en forløper til Granada. Den hadde uavhengig bakhjulsoppheng og var en av de første mellomklassebilene med skivebremser også bak. Tilgjengelige motorer var de nye Essex V-motorene: 2 liters V4 og 2,6 liters V6 i Zephyr, mens Zodiac hadde 3 liters V6.

Zephyr og Zodiac ble i 1972 erstattet av Ford Granada. Consul-navnet ble tatt i bruk igjen på rimeligere utgaver.

*Se Ford Consul*
Navnet "Zephyr" er gresk for vestavind, mens "Zodiac" refererer til den delen av stjernehimmelen hvor stjernetegnene befinner seg. "Consul" var opprinnelig betegnelse på en folkevalgt leder i Romerriket

* 1956 Zephyr Zodiac Mk I 1956 Zephyr Zodiac Mk I
* 1959 Zephyr Mk II 1959 Zephyr Mk II
* Mk III Mk III
* Mk IV Mk IV

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Ford Zephyr***  eller  ***Ford Zodiac*** 
 |

 |
**Culicoidea** er en gruppe (overfamilie) av mygg der alle artene har larver som utvikler seg i vann. Gruppen omfatter fire familier, av disse finnes U-mygg, svevemygg og stikkmygg i Norge, mens familien Corethrellidae bare lever i varmere strøk. Den artsrikeste familien er stikkmyggene, ofte bare kjent som "mygg". De andre gruppene ligner på stikkmyggene, men mangler lang sugesnabel. Alle familien bortsett fra U-mygg har skjell på vingene og kan kjennes på dette.
Larvene lever svømmende eller svevende i stillestående eller langsomt strømmende fersk- eller brakkvann. De er filterere eller rovdyr, og kan være viktige elementer i ferskvannsøkosystemer. Voksne stikkmygg Culicidae og Corethrellidae suger blod, og kan spre forskjellige slags sykdommer. U-mygg og svevemygg tar neppe næring til seg som voksne.

Eksterne lenker
---------------

* (sv) *Culicoidea* hos Dyntaxa Rediger på Wikidata

* (en) *Culicoidea* hos Fauna Europaea Rediger på Wikidata

* (en) *Culicoidea* hos Fossilworks Rediger på Wikidata

* (en) *Culicoidea* hos NCBI Rediger på Wikidata

* (en) *Kategori:Culicoidea* – bilder, video eller lyd på Wikimedia Commons Rediger på Wikidata

* *Culicoidea* – detaljert informasjon på Wikispecies Rediger på Wikidata
**Isaac Van Zandt** (født 10. juli 1813 i Franklin County i Tennessee, USA, død 11. oktober 1847 i Houston i Texas) var en politisk leder i Republikken Texas.

Van Zandt ble født i Tennessee. I 1838 giftet han seg med Frances Lipscomb. Han åpnet en butikk sammen med sin far, og senere flyttet han til Coffeeville i Mississippi og startet sin egen virksomhet. Etter å ha fått finansielle problemer under den økonomiske depresjonen i 1837 ble han interessert i diskusjonklubber og fant ut at han var en naturtalent som offentlig taler. Han flyttet til Republikken Texas i 1838 og bosatte seg i Elysian Fields i Panola County. Året etter flyttet han til det som nå heter Marshall.

Van Zandt satt som representant for Harrison County i Representantenes hus i Republikken Texas fra 1840 til 1842. Han ble av Sam Houston utnevnt som Republikken Texas' Chargé d'affaires i Washington, D.C..

Han døde under en gulfeber-epidemi i 1847.

Fylket Van Zandt County i Texas er oppkalt etter ham, og han er en av forfedrene til musikeren Townes Van Zandt.

Referanser
----------

1. 1 2   Social Networks and Archival Context, SNAC Ark-ID w6rx9zm1, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI
 |
***Promelittomma*** er en slekt av treborende biller. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.

Utseende
--------

Middelsstore (gjerne ca. 10-15 millimeter), langstrakte, brunlige biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Det ytterste leddet på palpene er kraftig forstørret. Fasettøynene er store. Dekkvingene dekker hele bakkroppen.

Levevis
-------

Disse billene borer i ved og er regnet som et betydelig skadedyr på kokospalmer.

Utbredelse
----------

Arten er kjent fra Madagaskar og Seychellene.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Cucujiformia
			* Overfamilien verftsbiller, Lymexyloidea
				+ Familien **verftsbiller**, **Lymexylidae**
					- Underfamilien **Melittommatinae** Wheeler, 1986
						* Slekten ***Promelittomma*** Wheeler, 1986
							+ *Promelittomma insulare* (Fairmaire, 1893)

Referanser
----------

Eksterne lenker
---------------

* *Artikkelen er ikke koblet til Wikidata*
* Lymexylidae på Tree of Life:
***Melanochromis auratus*** finnes i steinete områder i Malawisjøen fra Jalorevet og sørover langs vestkysten til Crocodile Rocks. De er små, avlange fisk, opp til 11 cm lange. Ungfisk og hunner er gule med svarte og hvite striper på den øverste delen av kroppen. Voksne hanner har helt andre fargetegninger, med mørk kropp og grå striper på øvre halvdel av kroppen.

Som mange andre Malawiciklider, er *auratus*-ciklider munnrugere. Hunnene holder de befruktede eggene i munnen, og yngelen i noen uker etter klekkingen.

Akvaristikk
-----------

*Melanochromis auratus* er en av de mest populære mbuna-cichlidene i akvariehandelen. Ungfisk har oppsiktsvekkende farger, og er ofte tilgjengelig i dyrebutikker. De foretrekker en pH på 7,0 – 8,5 og en temperatur på mellom 22 og 26 grader.

Disse fiskene er territorielle, og spesielt hannene er svært aggressive, også i forhold til andre mbuna-ciklider. I de fleste tilfellene er det best å holde en voksen hannfisk sammen med flere hunner. Akvariet bør settes opp med mye stein med huler og gjemmesteder. 

Den naturlige dietten er alger, men fisk i akvarier vil vanligvis ete det meste de blir tilbudt.

Eksterne lenker
---------------

* (en) *Melanochromis auratus* – oversikt og omtale av artene i WORMS-databasen Rediger på Wikidata

* (en) *Melanochromis auratus* i Encyclopedia of Life Rediger på Wikidata

* (en) *Melanochromis auratus* i Global Biodiversity Information Facility Rediger på Wikidata

* (en) *Melanochromis auratus* hos FishBase Rediger på Wikidata

* (en) *Melanochromis auratus* hos ITIS Rediger på Wikidata

* (en) *Melanochromis auratus* hos NCBI Rediger på Wikidata

* (en) *Kategori:Melanochromis auratus* – bilder, video eller lyd på Wikimedia Commons Rediger på Wikidata

* *Melanochromis auratus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
«Krav» omdirigeres hit. For det sivilprosessuelle begrepet, se Rettskrav.
En **fordring** regnes alminnelig som et krav en fysisk eller juridisk person (kreditor) har mot en annen (debitor). I regnskapssammenheng er en fordring typisk en faktura som er utstedt, men ikke betalt ennå. Begrepet brukes mest i betydningen pengekrav, for eksempel slik at A har en fordring på B som lyder på 10 000 kroner. Det brukes imidlertid tilsvarende for krav av annen art, for eksempel plikt til å levere et parti varer. Med Henrik Ibsens ideale fordring (Vildanden) får derimot betegnelsen en metafysisk dimensjon. Det er interessant at den vanlige oversettelsen av den ideale fordringen til engelsk er 'the ideal summoning'; hvormed betydningsflaten åpner seg mot 'påkallelse'/'invokasjon'. En fordring kan også være en unnlatelsesforpliktelse, for eksempel en plikt til å ikke starte opp konkurrerende ervervsvirksomhet. Dersom en fordring ikke blir innfridd innen forfall kan kreditor normalt få den inndrevet med hjelp av rettsapparatet. Dette skjer ved tvangsfullbyrdelse, noe som normalt krever forutgående søksmål, med mindre det foreligger et særlig tvangsgrunnlag. En fordring kan komme til uttrykk i et gjeldsbrev (omsetningsgjeldsbrev eller enkelt gjeldsbrev).

Et krav som bestrides av skyldneren er ikke et legitimt krav. Hvis fordringshaveren er i en maktposisjon, ved at han kan stoppe levering eller sabotere på annen måte, er skyldnerens betaling urettmessig inndrevet.

Norsk rett på området
---------------------

I Norge vil reglene i gjeldsbrevloven fra 1939 komme inn og regulere hvilke legitimasjonsregler som gjelder der en fordring er gjenstand for omsetning. Reglene er her ulike for de to typene av gjeldsbrev. Enkle gjeldsbrev og fordringer som ikke er knyttet til gjeldsbrev omtales ofte samlet som *enkle krav*. Det følger av rettspraksis og juridisk teori at en rekke av reglene i gjeldsbrevloven som angår enkle gjeldsbrev gjelder analogisk (tilsvarende) for enkle krav som ikke er knyttet til gjeldsbrev. Således vil for eksempel reglene i gjeldsbrevloven om ekstinksjon komme tilsvarende til anvendelse på andre enkle pengekrav. Viktige regler om pengekrav finnes også i finansavtaleloven fra 1999.

Litteratur
----------

* Marte Eidsand Kjørven, Herman Bruserud, Håvard H. Holdø, Jon Vegard Lervåg, Mona Nygård og Espen Nyland *Foreldelse av fordringer* 2011 ISBN 9788215017303

Eksterne lenker
---------------

* Gjeldsbrevloven (1939)
* Finansavtaleloven (1999)

|  |  |
| --- | --- |
| Oppslagsverk/autoritetsdata | GND **·** NDL
 |
**Cuiheng** (kinesisk: 翠亨村, pinyin: *Cuìhéngcūn*) er en liten by som administrativt ligger inn under storkommunen Nanlang 南郎镇, som i din tur er del av byprefekturet Zhongshan i Guangdong-provinsen i Folkerepublikken Kina. Cuiheng fødestedet til Sun Yat-sen, som betraktes som Republikken Kinas landsfader.

Cuiheng ligger 17,6 kilometer sørøst for storbyen Zhongshan, og bare 26 km nord for Macao. Landsbyen ble grunnlagt i Kangxi-keiserens regjeringstid av familiene Feng 馮 og Mai 麥. Senere tilkom familiene Yang 楊 og Lu 陸. Da Sun Yatsen ble født i 1860-årene var det 60 hushold fordelt på familienavn i byen.

Cuiheng har et Sun Yatsen-museum (孫中山故居紀念館) som ble bygd i 1956. Byen har også et Polaristempel (北極殿) viet til Polaris-keiseren (北極帝君).

Også Suns første hustru Lu Muzhen, og Lu Hao-tung (1868–1895), en tidlig revolusjonsmartyr, ble født her.

Referanser
----------

1. ↑  «China’s well-known historical and cultural village—Cuiheng Village». China: Government of Zhongshan. Arkivert fra originalen 4. oktober 2013. Besøkt 1. oktober 2013.  Ekstern lenke i `|utgiver=` (hjelp)

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Fordeling** er et sentralt begrep innen faget samfunnsøkonomi, og betegner i hvilken grad inntekt og formue er jevnt fordelt mellom innbyggerne i samfunnet. Selve økonomifaget defineres tidvis som studiet av bruken og *fordelingen* av knappe goder, hvor fokuset i fordelingen er på ressursenes *anvendelse* blant borgerne på konsum eller sparing. Dersom inntekter og/eller formue i et land er jevnt (likt) fordelt, menes det at innbyggerne har like muligheter til konsum og sparing. Et mål for inntektslikheten (inntektsfordelingen) i samfunnet er Gini-koeffisienten. Andre mål kan være hvor mye av de samlede inntekter eller formuer som besittes av samfunnets 10% rikeste, eller hvor mye som besittes av samfunnets 10% fattigste.

Innenfor økonomisk politikk er fordelingspolitikk et definert mål for hele eller deler av det politiske spektrum. Spesielt venstresidens partier har i mange land profilert seg som forkjempere for en såkalt aktiv fordelingspolitikk, hvor Staten griper aktivt inn for å påvirke fordelingen av inntekt eller formue. All inntektsskatt som er prosentvis (i motsetning til helt flat koppskatt) øker inntektslikheten (styrker fordelingen) mellom skatteyterne, fordi de med høyere inntekt betaler mer i skatt nominelt, og dermed får sin inntekt mere redusert gjennom beskatningen enn de med lavere inntekt. Desto mer progressiv beskatning som velges, desto mer påvirkes fordelingen. 

I middelalderen var koppskatt vanlig, mens kirken tok et fordelings-standpunkt ved å innføre Tienden - opprinnelig ment som en 10% beskatning som derved skapte fordeling, men tidvis gjennomført som en mere flat avgift. Også i muslimske land har tiende vært vanlig, med en tilsvarende moderat fordelingseffekt. I Storbritannia gjennomførte statsminister Margaret Thatcher en stund koppskatt på visse områder, men dette er uvanlig i moderne tid. Norge har progressiv inntektsskatt med betydelig fordelingsvirkning, og uenigheten mellom de politiske partiene dreier seg i hovedsak om *hvor* progressiv skatten skal være. Skatten på selskapsoverskudd og kapitalinntekt er ikke progressiv i Norge.
Den gamle danske kongeættens våpen
**Kristina Bjørnsdatter**, (Christina) født på 1120-tallet, død ca. 1172, var svensk dronning fra 1156–60 gjennom sitt giftermål med Erik den hellige. 

I Dansk Biografisk Lexikons første utgave heter det at Kristina var datter til prins Bjørn Haraldsson Järnside (sønn av Harald Kesja) og Katarina Ingesdatter. I Sjögrens *Sveriges Historia* (1935) uttales at hun enten var datter til Inge I eller til Inge II, mens det i *Svenskt Biografiskt Lexikon* anføres at hun var etterkommer av kong Inge den eldre og dronning Helena. I boken *Sveriges drottningar* av Herman Lindqvist anføres det at hun var datter av Knut Lavard og Ingeborg.

Hun ble gift med Erik den hellige omkring 1149. Med ham fikk hun blant andre barnene Knut som ble svensk konge i 1167, og Margareta som ble dronning av Norge. 

Kristina skal ha vært innblandet i en konflikt med Varnhems kloster omkring jordeiendommer, hvorfor paven forsøkte å få henne bannlyst. Hun gjorde krav på Varnhem som sin arv etter Fru Sigrid, muligvis en slektning av dronningen. Kristina skal ha trakassert cisterciensermunker i en sånn grad, at de valgte å flytte til Danmark for der å hjelpe til med byggingen av Vitskøl kloster.

Da hennes mann ble myrdet i 1160, skal hun ha flyktet sammen med sønnen, trolig til Danmark.

Barn
----

1. Knut, konge av Sverige 1167–96
2. Filip
3. Katarina, gift med nordmannen Nils Blake
4. Margareta, gift med kong Sverre av Norge

Referanser
----------

1. ↑  «Arkivert kopi». Arkivert fra originalen 4. mars 2011. Besøkt 20. februar 2011.  Christina Bjørnsdatter på nygaard.net
2. ↑  Herman Lindqvist: *Sveriges drottningar*, Norstedts Förlag 2006, side 539, ISBN 91-13015-24-9
3. ↑  «Arkivert kopi». Arkivert fra originalen 12. april 2009. Besøkt 13. oktober 2008.  Fru Sigrid på Varnhem.se
4. ↑   Vitskøl kloster på wadbring.com

|  |  |  |
| --- | --- | --- |
| Forgjenger:**Rikissa av Polen** | **Dronning av Sverige**(1156–1160) | Etterfølger:**Brigida Haraldsdatter** |

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Prabook
 |